दीव खाने पीने के लिए जाना जाता है। गुजरात में पूर्ण शराबबंदी लागू है। लिहाजा गुजरात के शराब पीने के शौकीन लोग दीव आना पसंद करते हैं। यहां शराब सस्ती भी है और अच्छी भी मिलती है। हालांकि दीव की सड़कों पर रात को शराब पीकर हरकत करते हुए लोग आपको नजर नहीं आएंगे। लिहाजा दीव परिवार के साथ घूमने वालों के लिए सुरक्षित है। शहर की कानून व्यवस्था चुस्त है। दीव पहुंचने पर हमने सबसे पहले मैंगो शेक का स्वाद लिया। गुजरात के केसर आम का मैंगो शेक।